Աննա Կարենինա (ֆիլմ, 2012)

**«Աննա Կարենինա»** (), բրիտանական մելոդրամա՝ ստեղծված ռեժիսոր Ջո Ռայթի կողմից Լև Տոլստոյի համանուն վեպի մոտիվներով։ Ֆիլմի համաշխարհային պրեմիերան կայացել է 2012 թվականի սեպտեմբերի 7-ին։

Ֆիլմն արժանացել է «Օսկար» և *[[BAFTA]]* մրցանակների «Հագուստի լավագույն դիզայն» անվանակարգում, ինչպես նաև ներկայացվել «Օսկար» մրցանակի «Լավագույն երաժշտություն», «Օպերատորի լավագույն աշխատանք» և «Բեմադրող նկարչի լավագույն աշխատանք» անվանակարգերում։

## Սյուժե
1874 թվական, Ռուսական կայսրություն։ Ստիվա Օբլոնսկու կինը՝ Դոլլին, տնից վռնդել է ամուսնուն դավաճանության պատճառով։ Ստիվայի քույրը՝ Աննա Կարենինան, որ բնակվում է Սանկտ Պետերբուրգում իր ամուսնու՝ Ալեքսեյ Կարենինի և որդու՝ Սերգեյ Կարենինի հետ, մեկնում է Մոսկվա, որպեսզի Դոլլիին համոզի ներել ամուսնուն։

Ստիվան հանդիպում է իր վաղեմի ընկերոջը՝ Կոնստանտին Լևինին, որը հարուստ հողատեր է ու ազնվական, որ գյուղական կյանքը նախընտրել է Մոսկվայի կյանքից։ Լևինը Ստիվային ասում է, որ սիրում է նրա քենուն՝ իշխանուհի Եկատերինա Ալեքսանդրովնային, և Ստիվան նրան քաջալերում է, որ առաջարկություն անի Կիտիին։ Սակայն վերջինս մերժում է՝ հույս ունենալով ամուսնանալ կոմս Ալեքսեյ Վռոնսկու հետ։ Լևինը հանդիպում է իր ավագ եղբորը՝ Նիկոլային, որը հրաժարվել էր իր ժառանգությունից և կնության առել Մաշա անունով մի մարմնավաճառի։ Նիկոլայն առաջարկում է, որ Լևինն ամուսնանա իր կալվածքից մի գյուղացի աղջկա հետ։ Մոսկվա գնալիս Աննա Կարենինան գնացքում ծանոթանում է Վռոնսկու մոր՝ կոմսուհի Վռոնսկայայի հետ։ Կայարանում Աննան հանդիպում է Վռոնսկու հետ։ Կայարանի բանվորի՝ գնացքի տակ զոհվելուց հետո Աննան հարցնում է, թե ինչով կարող է օգնել նրա ընտանիքին։ Վռոնսկին գումար է տալիս նրա ընտանիքին փոխանցելու համար։ Աննան Դոլլիին համոզում է հետ ընդունել Ստիվային։ Պարահանդեսի ժամանակ Կիտին ցանկանում է պարել Վռոնսկու հետ, բայց նա նախընտրում է պարել Աննայի հետ։ Ավելի ուշ Վռոնսկին Աննային ասում է, որ ինքն ամենուր պետք է լինի նրա կողքին։

## Դերերում

## Քննադատություն
Ֆիլմը կինոքննադատներից ստացել է մեծ մասամբ դրական արձագանքներ։ Rotten Tomatoes կայքում վարկանիշը կազմել է 63 % տասը հնարավորից 6,5 միջին գնահատականով։

«Պրոֆիլ» ամսագիրը ֆիլմը կոչել է «գեղեցիկ, դինամիկ ուրվանկար Լև Տոլստոյի վեպի մոտիվներով» և «ոչ թե մեծ վեպի էկրանավորում, այլ ընտրյալ տեսարանների խառնաշփոթ ու ոչ ստույգ, «երեքի» վերապատմում»։

## Մրցանակներ և անվանակարգեր

## Փաստեր
* Գլխավոր հերոսուհու զարդերը տրամադրել է *Chanel* նորաձևության տունը։ Կադրում իսկական ադամանդներ, ոսկի և մարգարիտներ են։ 
* Հնձի տեսարանները նկարահանվել են Կարելիայի Կիժի կղզում։ 
* Ալեքսեյ Կարենինի կոստյումն ստեղծելիս նկարիչը ոգեշնչվել է Ալեքսանդր II ցարի կերպարից։
* Ռեժիսոր Ջո Ռայթը որոշել է ֆիլմը նկարահանել թատերական բեմադրության ոգով՝ ոգեշնչվելով Օռլանդո Ֆայջեստի «Նատաշայի պարը» գրքից, որը նվիրված է 19-րդ դարի ռուս բարձրաշխարհիկ հասարակության կյանքին։ Գրքում ասվում է, որ այդ ժամանակաշրջանի ռուս ազնվականությունը կազմված է եղել կեղծ մարդկանցից, որոնք խոսել են օտար լեզվով, փոխառել օտարների վարվելաձևն ու նորաձևությունը և ապրել այնպես, ասես խաղում են թատրոնի բեմում։

## Ծանոթագրություններ

## Արտաքին հղումներ
* 
* Как создавались декорации для фильма «Анна Каренина»
* Как создавались костюмы для фильма "Анна Каренина"

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2010-ականների պատմական ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2012 դրամա ֆիլմեր
Կատեգորիա:2012 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան կինոէպոպեաներ
Կատեգորիա:Ամերիկյան մելոդրամա ֆիլմեր
Կատեգորիա:Անգլիայում նկարահանված ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական կինոկատակերգություններ
Կատեգորիա:Բրիտանական մելոդրամա ֆիլմեր
Կատեգորիա:Բրիտանական պատմական ֆիլմեր
Կատեգորիա:Բրիտանական ռոմանտիկ ֆիլմեր
Կատեգորիա:Լև Տոլստոյի ստեղծագործությունների էկրանավորումներ
Կատեգորիա:Ջո Ռայթի ֆիլմեր
Կատեգորիա:Ֆիլմեր ամուսնական դավաճանության մասին
Կատեգորիա:Ֆիլմեր, որոնց գործողությունները տեղի են ունենում 1874 թվականին
Կատեգորիա:Ֆիլմեր, որոնց գործողությունները տեղի են ունենում Մոսկվայում
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական պատմական ֆիլմեր